Пашэхэр наIуэ мэхъу
Къэбэрдей-Балъкъэрым футболымкIэ и гуп нэхъыщхьэм ещанэ джэгугъуэр щекIуэкIащ. Пашэныгъэр зыубыдахэм абы текIуэныгъэхэр къыщахьащ.
Апхуэдэу «Кэнжэр» «Эльбрус»-м текIуащ, «Гидро-ЭС»-м «Ислъэмейр» хигъэщIащ, «ЛогоВАЗ»-р зы топкIэ «Велес»-м щхьэщыкIащ, «Прохладнэр» «Тэрчым» ефIэкIащ. Бахъсэн и командитIри пашэхэм пэгъунэгъу яхуэхъуащ. Абыхэм я хьэрхуэрэгъухэм топ тхурытху худагъэкIащ. МыIейуэ къыщIадзащ «Спартак-Налшыкым» и щIалэгъуалэми.
Фыщыдогъэгъуазэ КъБР-м и чемпионатым и ещанэ джэгугъуэм кърикIуа бжыгъэхэм: «ЛогоВАЗ» (Бабугент) — «Велес» (Къэрэгъэш) — 1:0, «Шэджэм-2» (Шэджэм ЕтIуанэ) — «Шагъдий» (Зеикъуэ) — 2:2, «ГидроЭС» (Налшык) — «Ислъэмей» (Ислъэмей) — 3:0, «Нарт» (Нарткъалэ) — «Къэбэрдей» (Шэрэдж Ищхъэрэ) — 0:0, «Кэнжэ» (Кэнжэ) — «Эльбрус» (Тырныауз) — 5:3, «Тэрч» (Тэрч) — «Прохладнэ» (Прохладнэ) — 2:6, «Къэхъун» (Къэхъун) — «Автозапчасть» (Бахъсэн) — 2:5, «Бахъсэн» (Бахъсэн) — «СК-Союз-Сэрмакъ» (Сэрмакъ) — 5:1, «Спартак-Д» (Налшык) — «ДЕР» (Щхьэлыкъуэ) — 3:2.
Хьэтау Ислъам.
